Ettepanek: NÕUKOGU OTSUS ELi-EFTA ühiskomitees Euroopa Liidu nimel võetava seisukoha kohta seoses 20. mai 1987. aasta ühistransiidiprotseduuri konventsiooni muutmist käsitleva otsuse vastuvõtmisega (kohandamised, mis on seotud Horvaatia ühinemisega liiduga) /* COM/2013/0467 final - 2013/0219 (NLE) */





SELETUSKIRI 1. ETTEPANEKU TAUST Ettepaneku põhjused ja eesmärgid 20. mai 1987. aasta ühistransiidiprotseduuri konventsiooniga (edaspidi „konventsioon”) kehtestatakse meetmed kaupade liikumise hõlbustamiseks Euroopa Liidu ning Islandi Vabariigi, Norra Kuningriigi, Šveitsi Konföderatsiooni, Horvaatia Vabariigi ja Türgi Vabariigi vahel. Seoses Horvaatia peatse ühinemisega Euroopa Liiduga 1. juulil 2013 on vaja tehniliselt kohandada konventsiooni III liidet, et kajastada Horvaatia uut positsiooni Euroopa Liidu liikmesriigina. Üldine taust Käesoleva ettepaneku eesmärk on reorganiseerida Horvaatiaga seotud keeleviited konventsiooni III liite vastavates lisades ning eelkõige viia need viited EFTA riike käsitlevast osast Euroopa Liitu käsitlevasse osasse. Lisaks tuleks selleks, et võimaldada trükitud tagatisvormide kasutamist vastavalt kriteeriumidele, mis kehtisid enne Horvaatia Euroopa Liiduga ühinemise kuupäeva, kehtestada üleminekuperiood, mille jooksul neid trükitud vorme võib vastavaid geograafilisi kohandusi tehes jätkuvalt kasutada. Ettepaneku valdkonnas kehtivad õigusnormid Ettepaneku valdkonnas praegu kehtivad õigusnormid puuduvad. Kooskõla Euroopa Liidu muude tegevuspõhimõtete ja eesmärkidega Ei kohaldata. 2. HUVITATUD ISIKUTEGA KONSULTEERIMISE JA MÕJU HINDAMISE TULEMUSED Konsulteerimine huvitatud isikutega Konsultatsioonimeetodid, peamised sihtvaldkonnad ja vastajate üldiseloomustus Konsulteerimine konventsiooniosalisi esindava ELi-EFTA ühistransiidi töörühmaga ja nende heakskiidu saavutamine. Vastuste kokkuvõte ja nende arvessevõtmine Pooldav arvamus. Eksperdiarvamuste kogumine ja kasutamine Välisekspertide arvamusi ei olnud vaja kasutada. Mõju hindamine Mõjuhinnangut ei olnud vaja teha, kuna konventsiooni põhinormid kehtivad jätkuvalt. 3. ETTEPANEKU ÕIGUSLIK KÜLG Kavandatud meetmete kokkuvõte Konventsioonis kasutatud horvaadikeelsed viited tuleks reorganiseerida ja loetelus õigesse asukohta panna. Tagatisvorme tuleks kohandada, viies Horvaatia vastavale kohale Euroopa Liidu liikmesriikide nimekirjas. Seepärast on ühistransiidiprotseduuri konventsiooni sätteid vaja vastavalt kohandada. Käesolev otsuse ettepanek edastati ELi-EFTA ühistransiidi töörühmale. Nõukogul palutakse kehtestada ELi seisukoht lisatud otsuse kohta, mis võetakse vastu ELi-EFTA ühistransiidi töörühmas. Õiguslik alus 20. mai 1987. aasta ühistransiidiprotseduuri konventsiooni artikkel 15. Subsidiaarsuse põhimõte Ettepanek tehakse Euroopa Liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Proportsionaalsuse põhimõte Ettepanek on proportsionaalsuse põhimõttega kooskõlas järgmistel põhjustel. Ei kohaldata. Õigusakti valik Kavandatud õigusakt: ELi-EFTA ühiskomitee otsus. Muud meetmed ei oleks asjakohased järgmisel põhjusel: kavandatud meede on ainus võimalik. 4. MÕJU EELARVELE Ettepanek ei mõjuta ELi eelarvet. 5. MUU TEAVE Lihtsustamine Ühine transiidiprotseduur lihtsustab (ELi ja liikmesriikide) ametiasutuste ning eraõiguslike isikute jaoks haldusmenetluse korda. 2013/0219 (NLE) Ettepanek: NÕUKOGU OTSUS ELi-EFTA ühiskomitees Euroopa Liidu nimel võetava seisukoha kohta seoses 20. mai 1987. aasta ühistransiidiprotseduuri konventsiooni muutmist käsitleva otsuse vastuvõtmisega (kohandamised, mis on seotud Horvaatia ühinemisega liiduga) EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 207 lõiget 4 koostoimes artikli 218 lõikega 9, võttes arvesse Euroopa Komisjoni ettepanekut ning arvestades järgmist: (1) Ühistransiidiprotseduuri konventsiooni[1] (edaspidi „konventsioon”) artiklis 1 on sätestatud, et kõnealuse konventsiooniga sätestatakse ühenduse ja EFTA riikide vahelise ning EFTA riikide vahelise transiidikaubaveo meetmed, võttes kasutusele ühistransiidiprotseduuri kauba liigist ja päritolust olenemata. (2) Konventsiooni artikliga 15 anti konventsiooni alusel loodud komiteele pädevus esitada soovitusi konventsiooni ja selle liidete muudatuste kohta ja võtta need oma otsusega vastu. (3) Horvaatia ühineb liiduga 1. juulil 2013. (4) Seetõttu tuleks konventsioonis kasutatud viidete horvaadikeelsed tõlked eemaldada EFTA riike käsitlevast osast ja lisada need õiges järjekorras liidu liikmesriike käsitlevasse osasse. (5) Horvaatia ühinemise tagajärjel liiduga tuleb konventsioonis teha ka tehnilisi muudatusi seoses III liites loetletud tagatisvormidega. (6) Käesoleva otsuse kohaldamine on seotud Horvaatia liiduga ühinemise kuupäevaga. (7) Et võimaldada trükitud tagatisvormide kasutamist vastavalt kriteeriumidele, mis kehtisid enne Horvaatia konventsiooniga liiduga kuupäeva, tuleks kehtestada üleminekuperiood, mille jooksul neid trükitud vorme võib vastavaid kohandusi tehes jätkuvalt kasutada. (8) Konventsiooni tuleks seetõttu vastavalt muuta. (9) Seepärast tuleks kindlaks määrata liidu seisukoht seoses kavandatud muudatusega, ON VASTU VÕTNUD KÄESOLEVA OTSUSE: Artikkel 1 ELi-EFTA ühistransiidi ühiskomitees liidu nimel võetav seisukoht seoses 20. mai 1987. aasta ühistransiidiprotseduuri konventsiooni muutmist käsitleva ELi-EFTA ühiskomitee otsuse nr XXX vastuvõtmisega põhineb käesolevale otsusele lisatud otsuse eelnõul. Väiksemaid muudatusi nimetatud otsuse eelnõus võivad teha liidu esindajad ELi-EFTA ühiskomitees. Nõukogu tuleb sellistest muudatustest nõuetekohaselt teavitada. Artikkel 2 Kui ELi-EFTA ühiskomitee otsus on vastu võetud, avaldab komisjon selle Euroopa Liidu Teatajas. Artikkel 3 Käesolev otsus jõustub järgmisel päeval pärast selle vastuvõtmist. Brüssel, Nõukogu nimel eesistuja LISA Ettepanek: ELi-EFTA ÜHISTRANSIIDI ÜHISKOMITEE OTSUS nr XXX, millega muudetakse 20. mai 1987. aasta ühistransiidiprotseduuri konventsiooni ÜHISKOMITEE, võttes arvesse 20. mai 1987. aasta ühistransiidiprotseduuri konventsiooni[2], eriti selle artikli 15 lõike 3 punkti a, ning arvestades järgmist: (1) Horvaatia ühineb liiduga 1. juulil 2013. (2) Seetõttu tuleks konventsioonis kasutatud viidete horvaadikeelsed tõlked EFTA riike käsitlevast osast eemaldada ja lisada need liidu liikmesriike käsitlevas osas õigesse asukohta. (3) Horvaatia ühinemise tagajärjel liiduga tuleb konventsioonis teha ka tehnilisi muudatusi seoses III liites esitatud tagatisvormidega. (4) Käesoleva otsuse kohaldamine tuleks siduda Horvaatia liiduga ühinemise kuupäevaga. (5) Et võimaldada trükitud tagatisvormide kasutamist vastavalt kriteeriumidele, mis kehtisid enne Horvaatia liiduga ühinemise kuupäeva, tuleks kehtestada üleminekuperiood, mille jooksul neid trükitud vorme võib vastavaid kohandusi tehes jätkuvalt kasutada. (6) Järelikult on vaja konventsiooni vastavalt muuta, ON VASTU VÕTNUD KÄESOLEVA OTSUSE, Artikkel 1 Ühistransiidiprotseduuri konventsiooni III liidet muudetakse vastavalt käesoleva otsuse lisale. Artikkel 2 III liite C1, C2, C3, C4, C5 ja C6 lisades esitatud näidisvormidel põhinevaid vorme võib kasutada kõige kauem kuni kaheteistkümnenda kuu lõpuni pärast käesoleva otsuse kohaldamiskuupäeva, kui neis tehakse vajalikud geograafilised kohandused. Artikkel 3 Käesolev otsus jõustub 1. juulil 2013 Horvaatia ühinemislepingu jõustumise korral. Brüssel, Ühiskomitee nimel eesistuja LISA (1) III liite B1 lisas asendatakse lahtri 51 tekst järgmisega:. „Lahter 51: Eeldatavad vahetolliasutused Riikide tunnused Riigi kood on ISO kahetäheline riigikood (ISO 3166), välja arvatud Kreeka ja Ühendkuningriigi puhul. Kohaldatavate koodide loetelu on järgmine: AT Austria BE Belgia BG Bulgaaria CH Šveits CY Küpros CZ Tšehhi Vabariik DE Saksamaa DK Taani EE Eesti EL Kreeka ES Hispaania FI Soome FR Prantsusmaa HR Horvaatia HU Ungari IE Iirimaa IS Island IT Itaalia LT Leedu LU Luksemburg LV Läti MT Malta NL Madalmaad NO Norra PL Poola PT Portugal RO Rumeenia SE Rootsi SI Sloveenia SK Slovakkia TR Türgi UK Ühendkuningriik; (2) III liite B6 lisa III jaotist muudetakse järgmiselt: a) keeleviidete tabelis „Piiratud kehtivus - 99200” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Valjanost ograničena”; b) keeleviidete tabelis „Loobutud - 99201” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Oslobođeno”; c) keeleviidete tabelis „Alternatiivsed tõendid - 99202” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Alternativni dokaz”; d) keeleviidete tabelis „Erinevused: asutus, kuhu kaup esitati…(nimi ja riik) - 99203” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Razlike:Carinarnica kojoj je roba podnesena ……(naziv i zemlja)”; e) keeleviidete tabelis „Väljumine .................. on aluseks piirangutele ja/või maksudele vastavalt määrusele/direktiivile/otsusele nr ... - 99204” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Izlaz iz…….. podliježe ograničenjima ili pristojbama temeljem Uredbe/Direktive/Odluke br…”; f) keeleviidete tabelis „Ettenähtud teekonnast loobutud - 99205” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Oslobođeno od propisanog plana puta”; g) keeleviidete tabelis „Volitatud kaubasaatja - 99206” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Ovlašteni pošiljatelj”; h) keeleviidete tabelis „Allkirjanõudest loobutud - 99207” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Oslobođeno potpisa”; i) keeleviidete tabelis „Üldtagatise kasutamine keelatud - 99208” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR zabranjeno zajedničko jamstvo”; j) keeleviidete tabelis „Piiramatu kasutamine - 99209” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR neograničena uporaba”; k) keeleviidete tabelis „Välja antud tagasiulatuvalt - 99210” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Izdano naknadno”; l) keeleviidete tabelis „Erinevad - 99211” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Razni”; m) keeleviidete tabelis „Mahtkaup - 99212” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Rasuto”; n) keeleviidete tabelis „Saatja - 99213” lisatakse keeleviidete FR ja IT vahele ning kustutatakse selle praegusest asukohast järgmine taane: „- HR Pošiljatelj”. (3) III liite C1 lisa I punkti alapunktist 1 kustutatakse sõna „Iirimaa” sõnade „Prantsuse Vabariik” ja „Itaalia Vabariik” vahelt. Sõnad „Horvaatia Vabariik” lisatakse sõnade „Prantsuse Vabariik” ja „Itaalia Vabariik” vahele. Sõna „Iirimaa” lisatakse sõnade „Eesti Vabariik” ja „Kreeka Vabariik” vahele. Sõnad „Horvaatia Vabariik” kustutatakse sõnade „ning” ja „Islandi Vabariik” vahelt. (4) III liite C2 lisa I punkti alapunktist 1 kustutatakse sõna „Iirimaa” sõnade „Prantsuse Vabariik” ja „Itaalia Vabariik” vahelt. Sõnad „Horvaatia Vabariik” lisatakse sõnade „Prantsuse Vabariik” ja „Itaalia Vabariik” vahele. Sõna „Iirimaa” lisatakse sõnade „Eesti Vabariik” ja „Kreeka Vabariik” vahele. Sõnad „Horvaatia Vabariik” kustutatakse sõnade „ning” ja „Islandi Vabariik” vahelt. (5) III liite C4 lisa I punkti alapunktist 1 kustutatakse sõna „Iirimaa” sõnade „Prantsuse Vabariik” ja „Itaalia Vabariik” vahelt. Sõnad „Horvaatia Vabariik” lisatakse sõnade „Prantsuse Vabariik” ja „Itaalia Vabariik” vahele. Sõna „Iirimaa” lisatakse sõnade „Eesti Vabariik” ja „Kreeka Vabariik” vahele. Sõnad „Horvaatia Vabariik” kustutatakse sõnade „ning” ja „Islandi Vabariik” vahelt. (6) III liite C5 lisa lahtris 7 kustutatakse sõna „Horvaatia” sõnade „Euroopa Ühendus” ja „Island” vahelt. (7) III liite C6 lisa lahtris 6 kustutatakse sõna „Horvaatia” sõnade „Euroopa Ühendus” ja „Island” vahelt. [1] EÜT L 226, 13.8.1987, lk 2. [2] EÜT L 226, 13.8.1987, lk 2.